[{"text_idx": "#000000", "text": "Hiiumaa Tarbijate U\u0308histu ta\u0308histab su\u0308nnipa\u0308eva"}, {"text_idx": "#000001", "text": "09. mail ta\u0308itub 114 aastat pa\u0308evast, mil Ka\u0308rdlas avati Hiiumaa esimene u\u0308histuline kauplus, ning 19. mail ta\u0308histab 112. su\u0308nnipa\u0308eva kodusaare pagarito\u0308o\u0308stus.Eelmise sajandi alguses tekitas Ka\u0308rdla kalevivabriku to\u0308o\u0308liste hulgas suurt meelepaha, et asulas tegutsenud kaks erakauplust mu\u0308u\u0308sid tarbekaupu a\u0308a\u0308rmiselt ko\u0303rgete hindadega ning kuulnud, et mandril on mo\u0303ned u\u0308histud juba mitu aastat tegutsenud, hakkasid a\u0308rksamad mehed arutama kaubatarvitajate u\u0308hisuse loomise vo\u0303imalusi ka Ka\u0308rdlas. Kuna tol perioodil kehtis koosolekute pidamise keeld, sai alguses u\u0308histu loomise ideed arutada vaid omavahelistel jalutuska\u0308ikudel paarikaupa, pa\u0308rast ka suuremates salkades. Hiljem vo\u0303eti u\u0308histu loomise teema u\u0308les vabriku haigekassa juhatuse koosolekutel ning kui mo\u0303te oli ku\u0308ps, la\u0308ks kogu haigekassa juhatus selles asjas kalevivabriku juhataja Ungern-Sternbergi jutule. Enam kui sajandi jooksul on va\u0308iksemaid u\u0308histuid loodud u\u0308le kogu Hiiumaa. Algusaastatel oli Hiiumaal u\u0308heksa erinevat kaubandusu\u0308histut, mis majandasid 13 kauplust ning mille liikmeskonna moodustasid 2100 hiidlast. Aastate jooksul u\u0308histute arv kasvas veelgi, kuid va\u0308ikesed u\u0308histud ei olnud tihti elujo\u0303ulised, sest va\u0308ikeste liikmete hulga puhul ja\u0308i ka u\u0308histu kauba la\u0308bimu\u0308u\u0308k va\u0308ikeseks. Maailmaso\u0303jad, majanduslangus ning riigikordade muutused viisid selleni, et aastal 1957 tollased kooperatiivid u\u0308hinesid ning ta\u0308naseni tegutsetakse u\u0308hiselt Hiiumaa Tarbijate U\u0308histu nime all."}, {"text_idx": "#000004", "text": "Hiiumaa Tarbijate U\u0308histu liikmeskonna moodustavad enam kui tuhat liiget ning liikmete hulk on iga-aastaselt to\u0303usmas. U\u0308histu liikmelisus annab liikmele vo\u0303imaluse kaasa ra\u0308a\u0308kida u\u0308histu arengutes ning saada osa vaid liikmetele suunatud pakkumistest ja u\u0308histu liikme lisaostuboonusest."}, {"text_idx": "#000005", "text": "19. mail 1909 alustas endises Ma\u0308hle poes tegevust u\u0308hisuse pagaria\u0308ri ja leivato\u0308o\u0308stus, mis hakkasid edukalt to\u0308o\u0308le ning to\u0303rjusid oma tegutsemisaladel eraettevo\u0303tjad ko\u0303rvale. Esimeste toodetena ku\u0308psetati rukkileiba ja sepikut. Peale kaht maailmaso\u0303da ja erinevaid riigikordasid tegutseb pagarito\u0308o\u0308stus ta\u0308naseni ja ettevo\u0303te kannab auva\u0308a\u0308rset Hiiumaa Ko\u0308o\u0308k ja Pagar nime."}]